Վ. Վարդևանյանը ծնվել է 1966 թ. դեկտեմբերի 27-ին Երևանում: Սովորել է Երևանի թիվ 173 դպրոցում, որը Վահագնի զոհվելուց հետո անվանակոչվել է նրա անունով: Դպրոցում Վ. Վարդևանյանի առավել սիրած առարկան ռազմագիտությունն էր: Զինղեկ, պահեստի մայոր Կորյուն Գասպարյանի բնորոշմամբ. «Առաջին իսկ դասից Վահագնը իրեն դրսևորեց որպես կարգապահ, ընդունակ, ռազմական գործը սիրող աշակերտ: Նա գերազանց էր կրակում, տիրապետում էր գնդացրին, հակահետևակային նռնակների կառուցվածքին և օգտագործմանը: Բնածին զինվոր էր»: